Id-Deputat Robert Abela jisħaq li għandu ħafna xi jgħid iżda se jagħmel dan fil-grupp parlamentari u mhux fil-pubbliku Id-Deputat Laburista Robert Abela saħaq li huwa mhuwiex komdu bis-sitwazzjoni Abela qal dan lill-ġurnalisti huwa u dieħel għal-laqgħa tal-Grupp Parlamentari tal-Partit Laburista fejn meta mistoqsi jekk għandux fiduċja f’Konrad Mizzi u f’Keith Schembri, saħaq li għandu ħafna xi jgħid, iżda dan se jgħidu fil-Grupp Parlamentari. Mistoqsi dwar is-sitwazzjoni preżenti, Abela saħaq: “M'iniex komdu u naħseb li ħadd ma huwa komdu bis-sitwazzjoni,” insista Abela. Dwar jekk hux lest jirriżenja jekk Konrad Mizzi u Keith Schembri jibqgħu ma jirriżenjaw, insista li anke dwar dan se jitkellem fil-Grupp Parlamentari. “Inħoss li dak li għandi xi ngħid ngħidu fil-Grupp Parlamentari. Nassigurak li għandi ħafna xi ngħid u se ngħid dak kollu li nħoss fil-Grupp Parlamentari,” tenna Abela. Temm jgħid li jekk is-sitwazzjoni ssir b’mod seren u matur, il-Partit Laburista jista’ joħroġ aktar b’saħħtu u kompatt. Ara wkoll: